EAนัดลุยไฟวันนี้ชูกำไร9เดือนโต
พลังงานบริสุทธิ์เข้าเทรดตลาดเอ็ม เอ ไอ วันนี้ โชว์กำไรสวย เมย์แบงก์ฯ ให้มูลค่า 6.60 บาท ก่อนหน้านี้ธนชาตให้ 10 บาท
30 ม.ค. 2556

พลังงานบริสุทธิ์เข้าเทรดตลาดเอ็ม เอ ไอ วันนี้ โชว์กำไรสวย เมย์แบงก์ฯ ให้มูลค่า 6.60 บาท ก่อนหน้านี้ธนชาตให้ 10 บาท 
บริษัท พลังงานบริสุทธิ์ (EA) รายงานผลงานงวดไตรมาส 3 ปี 2556 มีกำไรสุทธิ 5.43 ล้านบาท พลิกจากช่วงเดียวกันปีก่อนขาดทุนสุทธิ 18.06 ล้านบาท และรวม 9 เดือนปีนี้มีกำไรสุทธิ 69.76 ล้านบาท เพิ่มขึ้น 33.76% จากที่มีกำไรสุทธิ 52.15 ล้านบาท
ด้านนักวิเคราะห์บริษัทหลัก ทรัพย์ (บล.) เมย์แบงก์ กิมเอ็ง (ประเทศไทย) ในฐานะผู้ร่วมจัดจำหน่ายและรับประกันการจำหน่ายหุ้นที่เสนอขายหุ้น EA ให้ราคาเหมาะสมหุ้นละ 6.60 บาท 
อย่างไรก็ตาม หากโครงการพลังงานลมดำเนินการได้ตามแผน ราคาเหมาะสมก็มีโอกาสที่จะถูกผลักขึ้นได้สูงเช่นกัน ระหว่าง 2.5915.89 บาท/หุ้น
ก่อนหน้านี้นักวิเคราะห์ บล.ธนชาต ให้ราคาเป้าหมายหุ้น EA ที่ 10 บาท 
นักวิเคราะห์ บล.เมย์แบงก์ กิมเอ็ง ระบุว่า บริษัทกำลังพัฒนาจากผู้ผลิตไบโอดีเซลไปสู่การเป็นผู้ประกอบการโรงไฟฟ้าพลังแสงอาทิตย์ (โซลาร์ฟาร์ม) รายใหญ่ของประเทศ ระดมเงินทุนประมาณ 3,080 ล้านบาท เพื่อนำไปลงทุนก่อสร้างโรงไฟฟ้าขนาด 90 เมกะวัตต์ ที่ จ.นครสวรรค์ หากก่อสร้างเสร็จทั้ง 3 โครงการ รวม 270 เมกะวัตต์ กำไรสุทธิมีโอกาสโตถึง 134% ใน 4 ปีข้างหน้า (2556-2559)
อย่างไรก็ดี นักลงทุนควรให้ความสนใจความเสี่ยงจากความล่าช้าของโครงการ ซึ่งจะมีผลต่อบริษัทอย่างมีนัยสำคัญ
“กำไรสุทธิจะค่อยๆ เพิ่มขึ้นจาก 63 ล้านบาท ในปี 2554 เป็น 3,100ล้านบาท ในปี 2559 สัดส่วนราคาต่ำกำไร (พี/อี) จะลดลงจาก 63.1 เท่า เหลือ 6.5 เท่า ในปี 2559 เทียบกับราคาหุ้นละ 5.50 บาท”